b'\n_START_ARTICLE_\nAldona Danguol\xc4\x97 Adomaityt\xc4\x97\n_START_PARAGRAPH_\nAldona Danguol\xc4\x97 Adomaityt\xc4\x97 (g. 1948 m. bir\xc5\xbeelio 28 d. Pamargiuose, Igli\xc5\xa1k\xc4\x97li\xc5\xb3 vals\xc4\x8dius) \xe2\x80\x93 Lietuvos teatro aktor\xc4\x97, pedagog\xc4\x97, humanitarini\xc5\xb3 moksl\xc5\xb3 daktar\xc4\x97.\n_START_SECTION_\nBiografija\n_START_PARAGRAPH_\n1969 m. baig\xc4\x97 Lietuvos konservatorij\xc4\x85. 1972\xe2\x80\x931975 m. Valstybinio teatro meno instituto Maskvoje aspirant\xc4\x97. 1986 m. menotyros kandidat\xc4\x97._NEWLINE_1969\xe2\x80\x931972 m. \xc5\xa0iauli\xc5\xb3 dramos teatro aktor\xc4\x97. Nuo 1975 m. Lietuvos konservatorijos (dab. Lietuvos muzikos ir teatro akademija) d\xc4\x97stytoja, nuo 1978 m. dar ir Vilniaus baleto mokyklos (iki 1986 m. M. K. \xc4\x8ciurlionio men\xc5\xb3 mokyklos choreografijos skyrius). Nuo 1976 m. sceninio judesio ir fechtuot\xc4\x97s konsultant\xc4\x97 Lietuvos teatruose. Vadov\xc4\x97li\xc5\xb3, metodini\xc5\xb3 priemoni\xc5\xb3 autor\xc4\x97.'